Škola ............................................................................................................................................

**Informovaný súhlas**

**Zákonného zástupcu s integráciou/začlenením žiaka v bežnej triede strednej školy**

*V zmysle § 2 písm. y.)a §61 ods.1 zákona č.245/2008 Z.z. o výchove a vzdelávaní ( školský zákon) a o zmene a oplnení niektorých zákonov v znení neskorších predpisov si Vás dovoľujem informovať o možnostiach, podmienkach, výhodách a nevýhodách a ďalších osobitostiach vzdelávania dieťaťa so špeciálnymi výchovno- vzdelávacími potrebami:*

Meno zákonného zástupcu:

Meno dieťaťa:

Dátum narodenia:

**§ 108, ods.1 zákona č.245/2008 Z.z.**

Ak sa špeciálne výchovno – vzdelávacie potreby dieťaťa alebo žiaka prejavia po jeho prijatí do školy a žiak naďalej navštevuje školu, do ktorej bol prijatý, jeho vzdelávanie ako vzdelávanie žiaka so špeciálnymi výchovno- vzdelávacími potrebami sa mu zabezpečuje po predložení písomnej žiadosti o zmenu formy vzdelávania a vyplneného tlačiva podľa § 11 ods.9 písm. a.) riaditeľovi školy; ak ide o maloleté dieťa alebo žiaka , písomnú žiadosť s tlačivom podľa § 11 ods.9 písm. a.) predkladá jeho zákonný zástupca.

**V § 11, ods.9 písm. a.) a b.)** sa uvádza, že ďalšiu dokumentáciu tvorí najmä návrh na vzdelávanie dieťaťa alebo žiaka so špeciálnymi výchovno – vzdelávacími potrebami v materskej škole, v základnej škole, v strednej škole a v špeciálnej škole; správa z diagnostického vyšetrenia dieťaťa alebo žiaka a písomné vyjadrenie školského zariadenia výchovného poradenstva a prevencie.

 § 144 Práva a povinnosti dieťaťa, žiaka a jeho zákonného zástupcu :

**Žiak má právo na :**

* individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom v školskom zákone,
* poskytovanie poradenstva a služieb spojených s výchovou a vzdelávaním,
* organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
* dieťa alebo žiak so špeciálnymi výchovno- vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú,
* dieťa alebo žiak so špeciálnymi výchovno - vzdelávacími potrebami má právo používať pri výchove a vzdelávaní špeciálne učebnice a špeciálne didaktické pomôcky.

**Zákonný zástupca žiaka má právo:**

* podľa § 144 ods.5 písm.b.)oboznámiť sa s výchovno – vzdelávacím programom školy alebo školského zariadenia a školským poriadkom a má právo podľa písm. d.) na poskytnutie poradenských služieb vo výchove a vzdelávaní svojho dieťaťa
* podľa § 94 ods. 1 písm. b.) bod 2 školského zákona má zákonný zástupca žiaka vzdelávaného formou školskej integrácie právo oboznámiť sa s individuálnym vzdelávacím programom.

**Zákonný zástupca žiaka podľa § 144 ods.7 je povinný:**

* vytvoriť pre žiaka podmienky na výchovu a vzdelávanie a plnenie si školských povinností,
* dodržiavať podmienky výchovno – vzdelávacieho procesu svojho dieťaťa určené školským poriadkom,
* informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémov alebo iných závažných skutočnostiach, ktoré by mohli mať vplyv na priebeh výchovy a vzdelávania.

**Výhody a riziká:**

**§ 9, ods.10**

Do triedy strednej školy možno začleniť žiaka so špeciálnymi výchovno – vzdelávacími potrebami.

**Informácie o postupe:**

1. Na základe žiadosti zákonného zástupcu, odporučenia poradenského zariadenia a po prerokovaní na pedagogickej rade školy bude žiak vzdelávaný formu školskej integrácie v bežnej triede strednej školy ako žiak so zdravotným znevýhodnením.
2. Pri práci so žiakom budeme vychádzať zo špeciálnych výchovno – vzdelávacích potrieb žiaka a zo vzdelávacích programov pre žiakov s príslušným zdravotným znevýhodnením. Žiakovi budú poskytované odborné intervencie zo strany školského špeciálneho pedagóga a školského psychológa.
3. Žiak bude mať vypracovaný Individuálny vzdelávací program( IVP), v ktorom sú špecifikované individuálne potreby žiaka a odporúčania poradenského zariadenia, vychádzajúce z diagnostiky odborného pracoviska a pedagogickej diagnostiky učiteľa. Zákonný zástupca žiaka bude s IVP oboznámený.
4. Žiak bude hodnotený podľa Metodického pokynu 21/2011 na hodnotenia a klasifikáciu žiakov stredných škôl č.2011-3533/ 8039-1:922 s platnosťou od 1.5.2011, s prihliadaním na odporúčanie k hodnoteniu z poradenského zariadenia.
5. Dokumentácia žiaka : Návrh na vzdelávanie dieťaťa alebo žiaka so špeciálnymi výchovno - vzdelávacími potrebami v materskej škole, v základnej škole, v strednej škole a špeciálnej škole.
6. Žiakovi vzdelávanému v školskej integrácii bude doložka vysvedčenia vyplnená podľa platnej legislatívy, v ktorej bude uvedené, že žiak postupoval podľa individuálneho vzdelávacieho programu.
7. Fotokópia dokumentácie začleneného žiaka bude zaslaná, na školu na ktorú žiak prestupuje.

**Vyjadrenie zákonného zástupcu:**

Svojim podpisom potvrdzujem, že som bol (a) oboznámený (á) s možnosťou vzdelávania môjho dieťaťa.............................................................................. a že som bol (a) riadne poučený (á) o dôsledkoch môjho súhlasu.

**Súhlasím / nesúhlasím** so vzdelávaním vyššie menovaného dieťaťa so špeciálnymi výchovno – vzdelávacími potrebami **formou školskej integrácie ( t.j. so vzdelávaním v „bežnej triede“ strednej školy).**

Podpis zákonného zástupcu dieťaťa:

...................................

Riaditeľ/ka školy